একনেক বৈঠকে হাওর এলাকায় আগামীতে যেসব রাস্তা তৈরি করা হবে সেগুলো এলিভেটেড করার নির্দেশ দিয়েছেন প্রধানমন্ত্রী শেখ হাসিনা। তিনি বলেন, এ রকম উড়াল রাস্তা নির্মাণ করা হলে এর নিচ দিয়ে নৌকা বা সাম্পান চলতে পারবে। ওপর দিয়ে চলবে গাড়ি। তাহলে আলাদা করে ব্রিজ তৈরি করতে হবে না। এক খরচেই সব কাজ হবে। পরিকল্পনামন্ত্রী আ হ ম মুস্তফা কামাল এ তথ্য জানিয়েছেন। তিনি বলেন, ইটনা-মিঠামইন-অষ্টগ্রাম সড়ক নির্মাণ প্রকল্প অনুমোদন দিতে গিয়ে প্রধানমন্ত্রী এ নির্দেশনা দিয়েছেন।